Δασκύλιο

Το Δασκύλιο ήταν πόλη στην Μικρά Ασία ευρισκόμενη δίπλα στην ομώνυμη λίμνη και σε απόσταση περίπου 30 χιλιομέτρων νότια από την Πάνορμο της Κυζίκου και τις ακτές της Προποντίδας, στην θέση του σημερινού Εργκιλί της Τουρκίας. Η τοποθεσία της ανακαλύφθηκε εκ νέου το 1952 και, έκτοτε, αποτελεί αντικείμενο αρχαιολογικών ανασκαφών.

 Ιστορία 
Αρχαιολογικά ευρήματα έχουν καταδείξει το γεγονός πως η συγκεκριμένη τοποθεσία άρχισε να κατοικείται κατά την διάρκεια της Εποχής του Χαλκού. Φρύγες εγκαταστάθηκαν στην συγκεκριμένη περιοχή προ του 750 π.Χ. Στην συνέχεια, περιήλθε υπό τον έλεγχο της Λυδίας. Εκείνη την περίοδο, πιστεύεται, πως η πόλη έλαβε την ονομασία της από τον Δάσκυλο, πατέρα του Γύγη.

Έπειτα από τις κατακτήσεις του  Κύρου Β΄ της Περσίας το 547 π.Χ., το Δασκύλιο επελέγη ως έδρα του Πέρση σατράπη της Ελλησποντιακής Φρυγίας,Donald Fyfe Easton, "Anatolia in the Achaemenian and Hellenistic periods" in Encyclopædia Britannica η οποία περιελάμβανε εδάφη της Τρωάδας, της Μυσίας και της Βιθυνίας.Sparta and Persia: Lectures Delivered at the University of Cincinnati (Cincinnati Classical Studies) (Hardcover) by D. M. Lewis Page 51  (1977)

Ο Φαρνάβαζος διατέλεσε σατράπης του Δαρείου Γ΄ στην περιοχή, έως ότου ο Μέγας Αλέξανδρος όρισε τον Κάλα από την Ελίμεια της Μακεδονίας, ο οποίος και αντικαταστάθηκε από τον Αρριδαίο, έπειτα από την Συμφωνία του Τριπαραδείσου. Σύμφωνα με τον Στράβωνα, η Ελλησποντιακή Φρυγία και η Επίκτητος Φρυγία αποτελούσαν την Μικρά Φρυγία (Μυσία). Άλλοι γεωγράφοι, ωστόσο, διέφεραν ως προς τον συγκεκριμένο γεωγραφικό προσδιορισμό.Philip Yorke, 2nd Earl of Hardwicke et al., Athenian Letters, or the epistolary correspondence of an agent of the king of Persia, residing at Athens during the Peloponnesian war, Geographical Index Asia Minor

Όταν ο Μέγας Αλέξανδρος εισέβαλε στην Ασία το 334 π.Χ., η πρώτη από τις σημαντικές μάχες μέσω των οποίων πέτυχε την διάλυση της Αχαιμενιδικής Αυτοκρατορίας έλαβε χώρα στον Γρανικό ποταμό, ενώ ο ίδιος ευρισκόταν καθ'οδόν κατευθυνόμενος από το Δασκύλιο προς την Άβυδο κατά μήκος της ακτογραμμής.

 Επισκοπή 
Το Δασκύλιο εμφανίζεται ως χριστιανική επισκοπή εντός της, χρονολογούμενης από τα μέσα του 7ου αιώνα, Notitia Episcopatuum του Ψευδο-Επιφάνιου. Αποτελούσε υπαγόμενη επισκοπή της Μητροπόλεως της Νικομήδειας, πρωτεύουσας της επαρχίας της Βιθυνίας.

Ως πρώτος επίσκοπος του Δασκυλίου του οποίου το όνομα εμφανίζεται εντός έγγραφης πηγής είναι ο Ιωάννης, ο οποίος έλαβε μέρος στην Γ΄ Οικουμενική Σύνοδο Κωνσταντινουπόλεως το 680, καθώς και στην Πενθέκτη Οικουμενική Σύνοδο το 692. Ο ιερέας Βασίλειος αποτέλεσε εκπρόσωπο αγνώστων λοιπών επισκόπου της συγκεκριμένης έδρας στην Β΄ Σύνοδο της Νίκαιας το 787. Ο Γεώργιος ήταν παρών στην Σύνοδο της Κωνσταντινουπόλεως του 869, ενώ ο Γερμανός στην Φωτιανή Σύνοδο της Κωνσταντινουπόλεως του 879.Michel Lequien, Oriens christianus in quatuor Patriarchatus digestus, Paris 1740, Vol. I, coll. 629-630 

 Παραπομπές 

 Εξωτερικοί Σύνδεσμοι 


Κατηγορία:Βιθυνία
Κατηγορία:Καθολικές τιμητικές επισκοπές στην Ασία
Κατηγορία:Αχαιμενιδικές πόλεις
Κατηγορία:Αχαιμενιδική Φρυγία
Κατηγορία:Αρχαίες πόλεις της Μικράς Ασίας